Document ID: 31989R2734

Komisijas Regula (EEK) Nr. 2734/89
(1989. gada 8. septembris)
par faktoriem, kas jāņem vērā, nosakot Eiropas Lauksaimniecības virzības un garantiju fonda Garantiju nodaļas finansējamos izdevumus atbilstoši Regulas (EEK) Nr. 822/87 37. panta 2. punktam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1981. gada 9. novembra Regulu (EEK) Nr. 3247/81 par Eiropas Lauksaimniecības virzības un garantiju fonda Garantiju nodaļas finansējumu noteiktiem intervences pasākumiem, jo īpaši saistībā ar intervences aģentūru veikto lauksaimniecības produktu iepirkšanu, glabāšanu un pārdošanu [1], kurā jaunākie grozījumi izdarīti ar Regulu (EEK) Nr. 2277/89 [2], un jo īpaši 7.b pantu,
tā kā 37. panta 2. punkts Padomes 1987. gada 16. marta Regulā (EEK) Nr. 822/87 par vīna tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 1236/89 [4], nosaka, ka minētās regulas 35. un 36. pantā minēto destilācijas operāciju produktu izmantošanas izmaksas jāuzņemas Eiropas Lauksaimniecības virzības un garantiju fondam; tā kā būtu jānosaka faktori, kas jāņem vērā, nosakot šīs izmaksas;
tā kā šīs izmaksas un izmaksas, kas rodas Regulas (EEK) Nr. 822/87 40. panta piemērošanas rezultātā, ir līdzīgas, un tā kā var piemērot tos pašus noteikumus, kas noteikti Padomes Regulas (EEK) Nr. 3247/81 3. un 4. pantā;
tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Izmaksas, kas rodas no tādu Regulas (EEK) Nr. 822/87 35. un 36. pantā minēto destilācijas operāciju produktu izmantošanas, kuri neietilpst spirta un alkoholisko dzērienu nozarē, kas pierakstāma Eiropas Lauksaimniecības virzības un garantiju fondam, ir vienādas ar attiecīgā alkohola iepirkšanas cenu:
a) ienākumi no alkohola pārdošanas;
b) kvantitatīvo zudumu vērtība, kas pārsniedz pielaides robežu;
c) trūkstošo daudzumu vērtība zādzības vai citu identificējamu zudumu rezultātā;
d) to daudzumu vērtība, kas ir sabojājušies glabāšanas apstākļu dēļ;
e) to daudzumu vērtība, kas ir zaudēti nelaimes gadījumos;
f) garantijas, kas zaudētas atbilstoši Kopienas noteikumiem;
g) citi ienākumi.
2. pants
Šīs regulas 1. panta b), c), d) un e) apakšpunktā minēto vērtību noteikšanai piemēro Regulas (EEK) Nr. 3247/81 3. panta 2. punktu un 4. pantu.
3. pants
Pielaides robeža Regulas (EEK) Nr. 822/87 35. un 36. pantā minēto glabājamo destilācijas operāciju produktu daudzumu zudumiem ir tā pielaides robeža, kas paredzēta attiecībā uz minētās regulas 39. pantā minēto destilācijas operāciju produktiem.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1987. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 8. septembrī

Labels: 3
17
19
15